CELEX: 62015CN0638
Language: el
Date: 2015-11-30 00:00:00
Title: Υπόθεση C-638/15: Αίτηση προδικαστικής αποφάσεως την οποία υπέβαλε το Nejvyšší Správní soud (Τσεχική Δημοκρατία) στις 30 Νοεμβρίου 2015 — Eko-Tabak s.r.o. κατά Generální ředitelství cel

14.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 98/18
            
         Αίτηση προδικαστικής αποφάσεως την οποία υπέβαλε το Nejvyšší Správní soud (Τσεχική Δημοκρατία) στις 30 Νοεμβρίου 2015 — Eko-Tabak s.r.o. κατά Generální ředitelství cel
   (Υπόθεση C-638/15)
   (2016/C 098/23)
   Γλώσσα διαδικασίας: η τσεχική
   
      Αιτούν δικαστήριο
   
   Nejvyšší Správní soud
   
      Διάδικοι στην υπόθεση της κύριας δίκης
   
   
      Αναιρεσείουσα (προσφεύγουσα πρωτοδίκως): Eko-Tabak s.r.o.
   
      Αναιρεσίβλητη (καθής πρωτοδίκως): Generální ředitelství cel
   
      Προδικαστικά ερωτήματα
   
   
               1)
            
            
               Μπορεί να θεωρηθεί ότι τα αποξηραμένα, μη κανονικής μορφής, μερικώς απομισχωμένα φύλλα καπνού που έχουν υποστεί πρωτογενή αποξήρανση και μεταγενέστερη ελεγχόμενη ύγρανση, στα οποία έχει ανιχνευθεί παρουσία γλυκερίνης και τα οποία είναι δυνατόν να καπνίζονται μετά από απλή μεταποίηση (μέσω θρυμματισμού ή χειρονακτικής κοπής), αποτελούν, ολόκληρα ή και τμήματα αυτών, βιομηχανοποιημένα καπνά κατά την έννοια του άρθρου 2, παράγραφος 1, στοιχείο γ', σημείο ii) ή του άρθρου 5, παράγραφος 1, στοιχείο α', της οδηγίας 2011/64/EΕ (1) του Συμβουλίου για τη διάρθρωση και τους συντελεστές του ειδικού φόρου κατανάλωσης που εφαρμόζονται στα βιομηχανοποιημένα καπνά (κωδικοποιημένο κείμενο);
            
         
               2)
            
            
               Σε περίπτωση αρνητικής απαντήσεως στο πρώτο ερώτημα, απαγορεύει το άρθρο 5, σε συνδυασμό με το άρθρο 2, της οδηγίας 2011/64/ΕΕ του Συμβουλίου για τη διάρθρωση και τους συντελεστές του ειδικού φόρου κατανάλωσης που εφαρμόζονται στα βιομηχανοποιημένα καπνά (κωδικοποιημένο κείμενο), εθνική νομοθεσία κράτους μέλους που επεκτείνει τον ειδικό φόρο καταναλώσεως που εφαρμόζεται στα βιομηχανοποιημένα καπνά σε καπνά που δεν αναφέρονται στα άρθρα 2 και 5, της οδηγίας 2011/64/ΕΕ του Συμβουλίου για τη διάρθρωση και τους συντελεστές του ειδικού φόρου κατανάλωσης που εφαρμόζονται στα βιομηχανοποιημένα καπνά (κωδικοποιημένο κείμενο) και τα οποία, ενώ δεν προορίζονται για κάπνισμα, μπορούν να καπνίζονται (μπορούν και είναι κατάλληλα για να καπνίζονται) και έχουν μεταποιηθεί για πώληση στον τελικό καταναλωτή;
            
         
      (1)  ΕΕ L 176, σ. 24.